התכנון היה להוציא לאור את עשרת השירים שזכו במספר הקולות הרב ביותר במרוצת עשרה ימים, יחד עם סרטוני יוטיוב שיתארו את ההקלטות, ויבוימו על ידי דארן דואן. אך חלק מהאמנים ששיריהם כוסו, אדל, פיל קולינס, פרל ג'אם ובון ג'ובי, לא הספיקו לחתום על מסמכי הוויתור הנדרשים בזמן לשחרור הסרטונים הצפוי. לאור זאת, המיני-אלבום צומצם לשישה שירים בלבד. הסרטונים והשירים הבאים יצאו ליוטיוב בין 22 בינואר ל-28 בינואר:
סמית התעקש שכל השירים יצאו ליוטיוב כמובטח, ומסר אף על פי שלא היה בכוונת הלהקה למכור את השירים, המיני-אלבום "Acoustic Sessions" יצא למכירה ב-iTunes תחת השם "סמית ומאיירס" ב-28 בינואר 2014.
הסרטונים והשירים הבאים יצאו ליוטיוב במרץ 2014:
ב-18 במרץ 2014 שוחרר למכירה ב-iTunes "Acoustic Sessions, Pt. 2", ובו ארבעת השירים שהושמטו מהחלק הראשון.
רצועות.
בסוגריים מופיע המבצע המקורי של השיר.
FDD פרודקשיין
FDD פרודקשיין היא חברת הפקות ישראלית המתמחה בעיקר בייצוג אמנים מהמגזר החרדי, מנכ"ל החברה הוא דוד פדידה.
היסטוריה.
החברה הוקמה ב-2005 על ידי דוד פדידה החברה מייצגת מגוון אמנים ולהקות במוזיקה היהודית והחסידית ביניהם ניתן למנות את אוהד מושקוביץ, איציק דדיה, להקת הקינדרלעך, יונתן שינפלד, הכנר דניאל אהביאל, ולהקת 'FDD LIVE' בניצוחו של גרשון פריישטט. החברה מפיקה ומעורבת בהפקות אירועים וערבי שירה בישראל ובעולם, חלק מהמופעים וערבי השירה שמפיקה החברה הם למורת רוחם של רבנים מסוימים.
את השם FDD המציא מנחם טוקר לאחר שפדידה ביקש ממנו שם באנגלית.
באותה שנה הקים פדידה את להקת הילדים 'הקינדרלעך' יחד עם ישי לפידות ששימש כמנהלה האמנותי, בעקבות הסינגל 'רק ילדים' שהפך ללהיט זכתה הלהקה בתואר 'תגלית השנה' במוזיקה היהודית במצעד הזמר החסידי של רדיו קול חי. באוגוסט 2013 רכש פדידה את חלקו של ישי לפידות בלהקת קינדרלעך והפך למנהלה היחידי.
בשנים 2012 ו-2013 הפיקה החברה את מחזות הזמר "שירים ונפלאות בבית הכנסת" ו-"שירים ונפלאות בבית הספר" בכיכובם של אוהד מושקוביץ, ישי לפידות, איציק דדיה, יונתן שינפלד, דניאל אהביאל ולהקת הקינדרלעך.
החל משנת 2015 החברה מפיקה את תוכנית המציאות "הקול הבא" - תוכנית הריאליטי החרדית הראשונה. התוכנית שודרה ברדיו קול חי במסגרת התוכנית "מוצ"ש חי" בהנחייתו של מנחם טוקר.
בשנת 2017 החתימה החברה את אמן הג'אז הישראלי דניאל זמיר והקים את להקת ״VOCALS" המונה חמישה זמרים בוגרי להקת הרבנות הצבאית.
החל מהעשור השני של המאה ה-21 התחילה החברה לייצג אמנים מחוץ למגזר החרדי כאבישחר ג'קסון ואמיליה אוזון.
בשנת 2018 הפיקה החברה את העונה השנייה של הקול הבא מירושלים והפיקה וביימה את המחזמר "שירים ונפלאות בממלכת החלומות" בכיכובם של דודו פישר, עוזיה צדוק, להקת הקינדרלעך, עדי רן, שוקי סלומון ואמני קרקס Y.
בשנת 2019 הפיקה החברה את המופע "חבורת תרי"ג - בין הזמנים", למגזר החרדי בבימויו של קלוד דדיה.
בשנת 2019 החתימה החברה את הזמר והשחקן שולי רנד.
בשנת 2020 החתימו את האמן יונתן רזאל בשיתוף עם המפיק רוני בראון וחברת הליקון.
בשנת 2020 הפיקה החברה את עונתה השלישית של תוכנית הריאלטי "הקול הבא" - דיזיין סיטי.
בשנת 2021 החברה הפיקה וביימה את סדרת המופעים "קיץ חי"נ- 14 מופעים ששודרו בלייב בתקופת הקורונה לכמאה אלף בתי אב בישראל באמצעות רדיו קול חי.
חננאל חאביף
הרב חננאל חאביף (חביף) מורינו היה רב, ר"מ ודרשן באזמיר במאה ה18. מחבר ספר מגדל חננאל.
תולדותיו.
למד אצל הרב יהודה אשכנזי, ומכנה אותו "קדוש מורי ורבי הרב הכולל" ושמע תורה מפי הרב חיים אבולעפיה ומרבי חיים מודעי. חי בעניות גדולה, עד שבנו מספר כי היה מתענה תעניות רבות. העמיד תלמידים הרבה, ובימיו . מתלמידיו נמצא את הרב פנחס רפאל יהושע די שיגורה, שגם סייע לבנו בהוצאת ספר מגדל חננאל. כתב ספר גדול ורחב, שנשרף, ובנו הוציא לאור את כתביו שליקט.
ספד בק"ק אלגזי באזמיר את הגאון מהר"ח מודעי.
בנו היה הרב נסים אברהם המכונה ג'ליבי חאביף, שהוציא לאור את ספרו של אביו והדפיס דרוש שדרש להספדו בק"ק שלום בספר. נכדו היה הרב יעקב חאביף, מחבר ספר ויחי יעקב.
כעשור לפני מותו חלה: . נפטר בי"ג באדר תקס"ג (1803). הרב רפאל אשכנזי ספד לו.
ספרו.
מגדל חננאל (שאלוניקי תקע"ט) שבעה דרושים על נושאים שונים כגון נישואין, הספדים ועוד. ליקוטים על סדר התנ"ך, ליקוטי חידושים על הש"ס ועל הרמב"ם. לספרו הסכמות מהרב חיים יצחק אלגאזי, הרב דוד אמאדו והרב רפאל אשכנזי מאב תקע"ח.
ג'רג' קרפאטי (שחקן כדורמים)
ג'רג' קרפאטי (בהונגרית: Kárpáti György; בודפשט, 23 ביוני 1935 – בודפשט, 17 ביוני 2020) היה שחקן ומאמן כדורמים ושחיין יהודי-הונגרי, שלוש פעמים אלוף אולימפי (הלסינקי 1952, מלבורן 1956 וטוקיו 1964) בכדורמים. קרפאטי היה האלוף האולימפי ההונגרי הצעיר ביותר בכדורמים בכל הזמנים. נושא בתואר "ספורטאי האומה".
ביוגרפיה.
קריירת משחק.
קרפאטי החל לשחות בקבוצת Ferencváros TC (FTC) בתום מלחמת העולם השנייה בשנת 1945 ואז החל גם לשחק כדורמים בנוסף לשחייה, אף על פי שהיה אלוף הונגריה בשחייה מספר פעמים, הוא העדיף את הכדורמים. במועדון הפך לאחד השחקנים המכריעים של ה-FTC. בשנת 1952, בהיותו רק בן שבע עשרה נבחר לראשונה לשחק בנבחרת הונגריה בכדורמים וזכה בזהב אולימפי באותה שנה. הוא היה החבר הצעיר ביותר בנבחרת. הוא זכה במדליית הזהב הראשונה שלו בעצם כבר קודם באליפות אירופה ב-1954 ולאחר מכן זכה שוב בזהב אולימפי בטורניר הכדורמים של אולימפיאדת מלבורן (1956). ב-1958 הוא היה שוב אלוף אירופה. באולימפיאדת רומא (1960) זכתה הנבחרת במדליית ארד, אך ב-1962 היא זכתה בזכייה השלישית באליפות היבשות. קרפטי זכה במדליית הזהב האולימפית השלישית שלו באולימפיאדת טוקיו (1964), הישג זה הושג רק על ידי דז'ה דיארמטי עד לשנת 2008. קרפאטי פרש מספורט פעיל ב-1969. הוא שיחק 162 פעמים בנבחרת הונגריה והיה חמש פעמים אלוף הונגריה בכדור מים עם מועדון FTC.
קריירה כשחיין.
באליפות הונגריה שנערכה בשנת 1956 זכה בשתי מדליות, זהב וארד. מדליית זהב במשחה שליחים 4x200 מטר ובמדליית ארד במשחה ל-100 מטר חופשי בתוצאה של 58.8 שניות. בשנת 1958 זכה במדליית זהב במשחה שליחים 4x200 מטר. בשנת 1959 זכה בשתי מדליות, זהב וארד, מדליית זהב במשחה שליחים 4x100 מטר חופשי ומדליית ארד במשחה ל-100 מטר חופשי בתוצאה של 59.2 שניות ובשנת 1960 זכה במדליית זהב במשחה שליחים 4x200 מטר חופשי. באוניברסיאדה שנערכה בסופיה, בולגריה בשנת 1961 זכה במדליית ארד במשחה שליחים 4x100 מטר חופשי בתוצאה של 3:58.1 דקות, אחרי יפן (3:48.7 דקות) וברית המועצות (3:57.2 דקות) באוניברסיאדה שנערכה בפורטו אלגרה, ברזיל בשנת 1963 הוא זכה במדליית כסף במשחה שליחים 4x100 מטר חופשי בתוצאה של 3:48.7 דקות, אחרי יפן (3:47.8 דקות) ולפני איטליה (3:49.8 דקות).
קריירה כמאמן.
בשנת 1970 הפך לעוזרו של דז'ה דיארמטי בנבחרת הגברים בכדורמים, איתה זכה גם בזהב כמאמן באולימפיאדת מונטריאול (1976). הוא החזיק בתפקיד עד 1980. קרפאטי אימן באוסטרליה במשך כמה שנים בשנות ה-80 של המאה ה-20.
קריירה כמנהל ספורט.
קרפאטי היה ראש חטיבת הכדורמים של FTC. בשנת 1989 נבחר לחבר מועצת המנהלים של הוועד האולימפי ההונגרי (עד 1992) ושל איגוד הכדורמים ההונגרי (נבחרה מחדש ב-1996). ב-1990 הצטרף לנשיאות מועדון הספורט פרנצווארוש (FTC).
פרסים והוקרה.
זכה בפרסים רבים, החשובים שבהם:
מחוץ לספורט.
קרפטי למד בפקולטה למשפטים של אוניברסיטת אטווש לוראנד וקיבל את הדוקטורט במשפטים ב-1964. משנת 2003 נכנס לתפקיד בסקציית הספורט באגף התרבות של פידס. הוא כתב את הקריירה שלו במספר ספרים.
עבר משוער כסוכן.
באוקטובר 2008 פורסמו מסמכים לפיהם קרפאטי כתב דיווחים על חבריו לקבוצה כסוכן בין 1962 לבין 1987. על פי המסמכים שהודלפו, הוא עבד במחלקת III / III שהייתה ידועה לשמצה של משרד הפנים תחת השם הבדוי "הלשי" (בין 1962 לבין 1990 מחלקה III/III הייתה חלק משירות ביטחון הפנים והמשטרה הפוליטית של הרפובליקה העממית ההונגרית). לבקשת התקשורת הצהיר קרפאטי שאינו יודע דבר על כך ששיתף פעולה עם השירות החשאי של משטר יאנוש קאדאר ולא התייחס מדוע הקשר שלו עם משרד הפנים הופסק ב-1987. לפי התיק הוא גורש "בשל ביצוע פשע". שני חבריו לשעבר של ג'רג' קרפאטי פקפקו בהאשמותו נגדו כסוכן. קרפאטי הכחיש את הטענות לגבי עברו כסוכן המשטר. התוצאה הנכונה מבחינה משפטית והיסטורית של הסכסוך המשפטי עם ההיסטוריון הידוע קריסטיאן אונגווארי היא שלא ניתן לקבוע שג'ורג' קרפאטי היה סוכן.
חייו הפרטיים.
הוא היה נשוי שלוש פעמים. אשתו השנייה ילדה ממנו בת ובן. הוא נפטר בבודפשט זמן קצר לפני יום הולדתו ה-85. הוא היה חבר קרוב של שחקן הכדורמים לשעבר והשחקן הקולנוע האיטלקי המפורסם באד ספנסר.
טל אהרון
טל אהרון (נולד ב-5 במרץ 1972) הוא קצין צה"ל במילואים בדרגת תת-אלוף. כיהן כראש החטיבה הטכנולוגית ליבשה (חט"ל) באגף הטכנולוגיה והלוגיסטיקה (אט"ל).
ביוגרפיה.
טל אהרון גדל והתחנך בעיר אשקלון ולמד בתיכון במגמה ריאלית-פיזקלית.
בשנת 1994, לאחר שסיים בהצטיינות לימודי הנדסת מכונות בטכניון, התגייס לצה"ל לחיל החימוש כמהנדס.
לאורך שירותו כיהן במגוון נרחב של תפקידים. בשנת 1999, לצד לימודי תואר שני בהנדסת מכונות באוניברסיטת תל אביב, ביצע תפקיד מרכזי בענף מערכות נשק בתחום פיתוח תותח מרכבה סימן 4. לאחר מכן, אף שימש כראש ענף מערכות נשק.